Mario Batajòt

Poeta an lenga piemontèisa.
Mario Batajòt (a l'anàgrafe Franco Battagliotti) a l'era nà a Turin, con sò binel Giòrs, ai 9 ëd gené dël 1927.

A j'11 dë stèmber 1939 ij doi binej a son intrà an seminari dai Fra minor ëd Salusse e dël 1943 a l'han anandià soa vita religiosa con ij nòm ëd Mario e Emanuel.
Fra Mario a l'ha seghità soa formassion ëspiritual al Casal e a Turin, anté che a l'é stàit ordinà prèive dël 1951, ant la cesa ëd Sant Antòni.
Antra 'l 1952 e ël 1955 a l'ha fàit jë studi teològich a l'Ateneo Pontifissi ëd Roma.

Tornà a Turin, al convent ëd Sant Antòni, ambelelà a l'ha prëstà servissi tanme letor a la scòla teològica dal 1955 al 1964.
Dal 1964 al 1994 a l'é stàit resior ant la paròchia e convent ëd San Bernardin, an Borgh San Pàul, e dal 1994 al 1997 a l'é stàit a la cesa dla Madòna dj'Àngej.
Peui, fin-a al 2003, a l'é stàit vardian ëd la Ca ëd San Fransesch a Bardonecia.

Mario Batajòt a l'ha travajà për vàire agn për le mission ëd l'órdin an Mérica latin-a, dzortut an Bolivia.
A la fin ëd j'agn 1960 a l'era ëdcò angagià a giuté Ruggero Cipolla, caplan ëd le Neuve.

A l'é mòrt a Turin, ant la paròchia ëd San Bernardin, ai 5 d'otóber 2010.

 Euvre 
Mario Batajòt a l'ha cujì soa euvra poética an tre volum:
 Euj ëd la speransa (Turin, 1977)
 Contempland...
 Giubileo dl'ordinassion sacerdotal (2001)

Batajot, Mario
Batajot, Mario